**TERMÉKNÉV ESTRICH 30 fagyálló estrich beton**

**LEÍRÁS/ANYAGÖSSZETÉTEL** Gyárilag előkevert, por alakú, cement kötőanyagot, ásványi töltőanyagot és tulajdonságjavító adalékokat tartalmazó, felhasználásra kész fagyálló cementestrich.

**ALKALMAZÁSI TERÜLET** Beltéri használatra, padlófűtés esetén is, valamint kültérben megfelelő burkolattal ellátva. Önálló aljzatok készítésére alkalmas úsztatott estrichként, vagy az alapfelülettel közvetlenül érintkező kontakt estrichként.

**ALAPOZÁS Kontakt estrich:** a felület legyen szilárd, tiszta, zsaluzóolaj, cementlé és sókivirágzás mentes. Javasolt rétegvastagság kontakt estrich esetén min. 30–50 mm. Az estrich felhordása előtt szükséges a GROUND univerzális mélyalapozó használata a megfelelő tapadás elősegítésére. A GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**Úsztatott estrich:** a hőszigetelő rétegre, választóréteget (PE fólia) helyezünk el a hőszigetelő anyag és az estrich közé. A függőleges falak mentén, és az átmenő csővezetékek körül dilatációs szalagot kell elhelyezni. A dilatációs szalag legyen legalább 5 mm-es, padlófűtésnél min. 8 mm-es. Padlófűtés esetén a csövek felett min. 45 mm vastag anyagtakarás legyen.

**FELDOLGOZÁS MÓDJA** Az estrich habarcsot kézzel vagy géppel (szabadesésű vagy folyamatos) lehet megkeverni. Keverjünk össze 1 zsák szárazanyagot 3-4 l vízzel. A keverésnél mindig a vízhez adjuk a szárazanyagot. Javasolt rétegvastagság úsztatott estrich esetén min. 50–80 mm. A felhordás a betonozási munkák általános szabályai alapján kell, hogy történjen. Az alapfelület és a levegő hőmérséklete +5–+25 °C között legyen. Csak tiszta (pl. vezetékes) vizet használjunk.

**FONTOS TUDNIVALÓK** A termékhez a feltüntetett víz mennyiségén kívül más anyagot hozzáadni nem szabad! Burkolatot a kiegyenlítő réteg teljes száradása után szabad csak felragasztani. A huzatot, közvetlen napsugárzást és az idő előtti kiszáradást kerülje el (utókezelés). A termék teljes felhordása után 24 órán át védeni kell a csapadéktól és minimum 7 napig a fagytól. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termék felhasználása szakértelmet igényel. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

 MSZ EN 13813:2003.

**MŰSZAKI ALAPADATOK**

|  |  |
| --- | --- |
| **Anyagigény:** | ~20 kg/m2/1 mm.Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | 3-4 l csapvíz 1 zsák/25 kg estrichhez. |
| **Bedolgozási idő:** | maximum 2 óra. |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Nyomószilárdság:** | ≥30 N/mm2. |
| **Húzó/hajlítószilárdság:** | ≥5 N/mm2. |
| **Szemcseméret:** | 4 mm. |
| **Terhelhetőség:** | 2 nap után, ipari használat esetén 21 nap után terhelhető. |
| **Járható / burkolható:** | 2 nap után. |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).